**Mór Városi Önkormányzat Képviselő-testületének**

**157/2025. (IV.30.) határozata**

**Mór-Felsődobos 0671 hrsz-ú út telekhatár-rendezésével összefüggő**

**ingatlanrészek vásárlása tárgyában**

Mór Városi Önkormányzat Képviselő-testülete a Mór (Felsődobos) 0672/4 hrsz-ú szántó megnevezésű külterületi ingatlan 551 m2 nagyságú részére és Mór (Felsődobos) 0672/5 hrsz-ú szántó megnevezésű külterületi ingatlan 1080 m2 nagyságú részére a Fejér Vármegyei Kormányhivatal Földhivatali Főosztály Földhivatali Osztály 5. által a 815017-4/2025 számú határozattal engedélyezett telekhatár rendezés és az igazságügyi szakértő által készített értékbecslésben meghatározott összeg alapján vételi ajánlatot tesz:

* a Mór 0672/4 hrsz.-ú szántó művelési ágú 4 ha 419 m2 nagyságú 53.93 AK értékű termőföld 551 m2 területére 147.668 Ft értékben, és
* a Mór 0672/5 hrsz.-ú szántó művelési ágú 10 ha 8797 m2 nagyságú 160.15 AK értékű termőföld 1080 m2 területére 289.440 Ft értékben.

Megjegyzés: a megállapított értékek adót nem tartalmaznak.

Az ingatlanrészek vételárának fedezete az önkormányzat 2025. évi költségvetésében „Az önkormányzati vagyonnal való gazdálkodással kapcsolatos feladatok” kormányzati funkción az 5562-020-10 „Ingatlan vásárlások” költségsoron rendelkezésre áll.

A Képviselő-testület felhatalmazza a polgármestert a határozatban foglaltaknak megfelelő vételi ajánlatok ingatlantulajdonosok részéről történő elfogadása esetén az adásvételi szerződések aláírására és a művelésből történő kivonások kezdeményezésére.

Az ajánlatok el nem fogadása esetén felhatalmazza a Polgármestert egyeztető tárgyalások kezdeményezésére, majd ennek eredményei alapján újabb javaslatot kell a Képviselő-testületi elé terjeszteni.

Határidő: 2025.06.30.

Felelős: polgármester( Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző